title: Rozhodnutie Európskej centrálnej banky (EÚ) 2015/529 z  21. januára 2015 , ktorým sa mení rozhodnutie ECB/2004/3 o prístupe verejnosti k dokumentom Európskej centrálnej banky (ECB/2015/1)

text:
               28.3.2015

               SK

               Úradný vestník Európskej únie

               L 84/64

         ROZHODNUTIE EURÓPSKEJ CENTRÁLNEJ BANKY (EÚ) 2015/529
   z 21. januára 2015,
   ktorým sa mení rozhodnutie ECB/2004/3 o prístupe verejnosti k dokumentom Európskej centrálnej banky (ECB/2015/1)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.3,
   so zreteľom na rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (1), a najmä na jeho článok 23,
   keďže:

               (1)

               V súlade s článkom 127 ods. 6 Zmluvy o fungovaní Európskej únie prijala Rada nariadenie (EÚ) č. 1024/2013 (2), ktorým sa Európska centrálna banka (ECB) poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami, s cieľom prispieť k bezpečnosti a zdraviu úverových inštitúcií a stabilite finančného systému v rámci Únie a jednotlivých členských štátov s plným zreteľom a ohľadom na jednotu a integritu vnútorného trhu. Tieto osobitné úlohy boli pridané k existujúcej úlohe Európskeho systému centrálnych bánk (ESCB) prispievať podľa článku 127 ods. 5 zmluvy k plynulému uskutočňovaniu politík prijatých príslušnými orgánmi, ktoré sa týkajú obozretného dohľadu nad úverovými inštitúciami a stability finančného systému.

               (2)

               Rozhodnutie ECB/2004/3 (3) bolo zmenené rozhodnutím ECB/2011/6 (4) v záujme zabezpečenia ochrany verejného záujmu, pokiaľ ide o stabilitu finančného systému v Únii a v členských štátoch, v súvislosti so žiadosťami o prístup k dokumentom ECB týkajúcim sa činností a politík ECB alebo rozhodnutí, ktoré ECB pripravila alebo má v držbe, v oblasti finančnej stability vrátane dokumentov týkajúcich sa podpory poskytovanej Európskemu výboru pre systémové riziká zo strany ECB.

               (3)

               Pri výkone osobitných úloh uvedených v prvom bode odôvodnenia bude ECB tiež pripravovať alebo mať v držbe dokumenty týkajúce sa prudenciálneho dohľadu nad úverovými inštitúciami. Tieto dokumenty sa budú považovať sa dokumenty ECB v zmysle rozhodnutia ECB/2004/3.

               (4)

               Je potrebné zabezpečiť ochranu verejného záujmu, pokiaľ ide o politiku Únie alebo členského štátu týkajúcu sa prudenciálneho dohľadu nad úverovými inštitúciami v kontexte žiadostí verejnosti o prístup k dokumentom ECB. Je tiež potrebné zabezpečiť ochranu verejného záujmu, pokiaľ ide o účel kontrol v oblasti dohľadu.

               (5)

               V súlade s článkom 23.1 rokovacieho poriadku Európskej centrálnej banky prijatého rozhodnutím ECB/2004/2 sú zápisnice zo zasadnutí orgánov ECB s rozhodovacími právomocami, ktoréhokoľvek nimi zriadeného výboru alebo ktorejkoľvek nimi zriadenej skupiny, Rady pre dohľad, jej Riadiaceho výboru a ktorejkoľvek z jej podriadených štruktúr dočasnej povahy dôverné, pokiaľ Rada guvernérov nepoverí prezidenta ECB, aby zverejnil výsledky ich rokovaní. Prezident sa poradí s predsedom Rady pre dohľad predtým, ako urobí takéto rozhodnutie vo vzťahu k zápisniciam zo zasadnutí Rady pre dohľad, jej Riadiaceho výboru a ktorejkoľvek z jej podriadených štruktúr dočasnej povahy.

               (6)

               Platné právo únie, najmä nariadenie Európskeho parlamentu a Rady (EÚ) č. 575/2013 (5) a smernica Európskeho parlamentu a Rady 2013/36/EÚ (6) je relevantné pre sprístupnenie, ako aj dôvernosť informácií v držbe príslušných orgánov pri výkone prudenciálneho dohľadu nad úverovými inštitúciami.

               (7)

               Vývoj hospodárstiev členských štátov a finančných trhov a jeho vplyv na výkon menovej politiky ECB a/alebo stabilitu finančného systému v Únii alebo v členských štátoch zvýšili potrebu vzájomnej súčinnosti ECB a orgánmi členských štátov a ECB a európskych a medzinárodných inštitúcií a orgánov. Ukázalo sa, že má zásadný význam, aby mala ECB možnosť predostrieť európskym orgánom a orgánom členských štátov priame a objektívne stanoviská, aby tak mohla pri plnení svojho mandátu čo najefektívnejšie slúžiť verejnému záujmu. To si vyžaduje aj možnosť efektívnej neformálnej a dôvernej komunikácie, ktorej by nemala brániť povinnosť zverejňovať informácie.

               (8)

               Od ECB sa konkrétne vyžaduje, aby spolupracovala s vnútroštátnymi orgánmi, inštitúciami, orgánmi, úradmi a agentúrami Únie, príslušnými medzinárodnými organizáciami, orgánmi dohľadu a orgánmi verejnej správy tretích krajín vo vzťahu: a) k podpore všeobecných hospodárskych politík Únie zo strany ESCB podľa článku 127 ods. 1 zmluvy; b) k prispievaniu k plynulému uskutočňovaniu politík prijatých príslušnými orgánmi, ktoré sa týkajú obozretného dohľadu nad úverovými inštitúciami a stability finančného systému, zo strany ESCB podľa článku 127 ods. 5 zmluvy, a c) k úlohám, ktorými sa ECB poverila nariadením (EÚ) č. 1024/2013. Najmä podľa článku 6 ods. 2 nariadenia (EÚ) č. 1024/2013 majú ECB ako aj príslušné vnútroštátne orgány povinnosť spolupracovať v dobrej viere a vymieňať si informácie. ECB spolupracuje aj na medzinárodnej úrovni, pokiaľ ide o úlohy ESCB. Aby mohla ECB efektívne spolupracovať, je potrebné vytvoriť a uchovať „priestor na myslenie“ pre slobodnú a konštruktívnu výmenu názorov a informácií medzi uvedenými orgánmi, inštitúciami a inými subjektmi. Z tohto dôvodu by ECB mala mať právo chrániť dokumenty vymieňané v rámci jej spolupráce s národnými centrálnymi bankami, príslušnými vnútroštátnymi orgánmi, určenými vnútroštátnymi orgánmi a inými príslušnými orgánmi.

               (9)

               Pri plnení úlohy podporovať plynulé fungovanie platobných systémov je okrem toho dôležité chrániť dokumenty, ktorých zverejnenie by mohlo narušiť verejný záujem, pokiaľ ide o spoľahlivosť a bezpečnosť infraštruktúr finančného trhu, platobných schém a poskytovateľov platobných služieb.

               (10)

               Rozhodnutie ECB/2004/3 by sa preto malo zmeniť zodpovedajúcim spôsobom,

         PRIJALA TOTO ROZHODNUTIE:
   Článok 1
   Zmeny
   Rozhodnutie ECB/2004/3 sa mení takto:

               1.

               V článku 3 sa dopĺňajú tieto vymedzenia pojmov:

                           „c)

                           pojmy ‚príslušný vnútroštátny orgán‘ (PVO) a ‚určený vnútroštátny orgán‘ (UVO) vymedzujú rovnako ako v nariadení Rady (EÚ) č. 1024/2013 (7);

                           d)

                           ‚inými príslušnými orgánmi‘ rozumejú relevantné vnútroštátne orgány, inštitúcie, úrady a agentúry Únie, príslušné medzinárodné organizácie, orgány dohľadu a orgány verejnej správy tretích krajín.

               2.

               V článku 4 ods. 1 písm. a) sa prvá zarážka nahrádza takto:

                           —

                           „dôvernosti zasadnutí orgánov ECB s rozhodovacími právomocami, Rady pre dohľad a ostatných orgánov zriadených nariadením (EÚ) č. 1024/2013,“.

               3.

               V článku 4 ods. 1 písm. a) sa dopĺňajú tieto zarážky:

                           —

                           „politiky Únie alebo členského štátu týkajúcej sa prudenciálneho dohľadu nad úverovými inštitúciami a inými finančnými inštitúciami,

                           —

                           účelu kontrol na účely dohľadu,

                           —

                           spoľahlivosti a bezpečnosti infraštruktúr finančného trhu, platobných schém alebo poskytovateľov platobných služieb.“

               4.

               Článok 4 ods. 3 sa nahrádza takto:
               „3.   Prístup k dokumentu, ktorý pripravila alebo prijala ECB pre vnútornú potrebu ako súčasť rokovaní a predbežných porád v rámci ECB a na účely výmeny názorov medzi ECB a národnými centrálnymi bankami, príslušnými vnútroštátnymi orgánmi alebo príslušnými určenými orgánmi sa odmietne aj po prijatí rozhodnutia, pokiaľ nepreváži verejný záujem na jeho zverejnení.
               Prístup k dokumentu, ktorý obsahujú výmenu názorov medzi ECB a inými príslušnými orgánmi sa odmietne aj po prijatí rozhodnutia, ak by zverejnenie dokumentu vážne narušilo efektívnosť plnenia úloh ECB, pokiaľ nepreváži verejný záujem na jeho zverejnení.“

               5.

               V článku 7 ods. 1 sa slová „generálny riaditeľ sekretariátu a jazykových služieb“ nahrádzajú slovami „generálny riaditeľ sekretariátu“.

         Článok 2
   Nadobudnutie účinnosti
   Toto rozhodnutie nadobúda účinnosť v deň nasledujúci po jeho uverejnení v Úradnom vestníku Európskej únie.

      Vo Frankfurte nad Mohanom 21. januára 2015

            Prezident ECB

         Mario DRAGHI

      (1)  Ú. v. EÚ L 80, 18.3.2004, s. 33.

      (2)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 29.10.2013, s. 63).

      (3)  Rozhodnutie ECB/2004/3 zo 4. marca 2004 o prístupe verejnosti k dokumentom Európskej centrálnej banky (Ú. v. EÚ L 80, 18.3.2004, s. 42).

      (4)  Rozhodnutie ECB/2011/6 z 9. mája 2011, ktorým sa mení a dopĺňa rozhodnutie ECB/2004/3 o prístupe verejnosti k dokumentom Európskej centrálnej banky (Ú. v. EÚ L 158, 16.6.2011, s. 37).

      (5)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).

      (6)  Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

      (7)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 29.10.2013, s. 63).“


title: Rozhodnutie Európskeho parlamentu (EÚ) 2015/1677 z 29. apríla 2015 o absolutóriu za plnenie rozpočtu Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2013

text:
               30.9.2015

               SK

               Úradný vestník Európskej únie

               L 255/311

      ROZHODNUTIE EURÓPSKEHO PARLAMENTU (EÚ) 2015/1677
      z 29. apríla 2015
      o absolutóriu za plnenie rozpočtu Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2013 spolu s odpoveďami agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória agentúre za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únii,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ) č. 1077/2011 z 25. októbra 2011, ktorým sa zriaďuje Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (5), a najmä na jeho článok 33,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0099/2015),

         1.

            udeľuje absolutórium výkonnému riaditeľovi Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za plnenie rozpočtu agentúry za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 326.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 286, 1.11.2011, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: 2012/591/EÚ: Rozhodnutie Európskeho parlamentu z  10. mája 2012 o účtovnej závierke Agentúry Euratom pre zásobovanie za rozpočtový rok 2010

text:
               17.10.2012

               SK

               Úradný vestník Európskej únie

               L 286/257

         ROZHODNUTIE EURÓPSKEHO PARLAMENTU
   z 10. mája 2012
   o účtovnej závierke Agentúry Euratom pre zásobovanie za rozpočtový rok 2010
   (2012/591/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Euratom pre zásobovanie za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Agentúry Euratomu pre zásobovanie za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu (3), a najmä na jeho článok 8,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0131/2012),

               1.

               schvaľuje účtovnú závierku Agentúry Euratom pre zásobovanie za rozpočtový rok 2010;

               2.

               poveruje svojho predsedu, aby postúpil toto rozhodnutie generálnemu riaditeľovi Agentúry Euratom pre zásobovanie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 6.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 41, 15.2.2008, s. 15.

      (4)  Ú. v. ES L 357, 31.12.2002, s. 72.


title: Prispôsobenie rokovacieho poriadku Lisabonskej zmluve Rozhodnutie Európskeho parlamentu z  15. júna 2010 o prispôsobení rokovacieho poriadku Lisabonskej zmluve (2009/2062(REG))

text:
               12.8.2011

               SK

               Úradný vestník Európskej únie

               CE 236/153

         Utorok 15. júna 2010Prispôsobenie rokovacieho poriadku Lisabonskej zmluve
   P7_TA(2010)0204
   Rozhodnutie Európskeho parlamentu z 15. júna 2010 o prispôsobení rokovacieho poriadku Lisabonskej zmluve (2009/2062(REG))
   2011/C 236 E/29

      Európsky parlament,
   so zreteľom na články 211 a 212 rokovacieho poriadku,
   so zreteľom na správu Výboru pre ústavné veci zahŕňajúcu pozmeňujúce a doplňujúce návrhy Výboru pre rozpočet uvedené v jeho stanovisku z 31. marca 2009 (A7-0043/2009),
   so zreteľom na svoje rozhodnutie z 25. novembra 2009 o prispôsobení rokovacieho poriadku Európskeho parlamentu Lisabonskej zmluve (1),

               1.

               sa rozhodol zmeniť a doplniť svoj rokovací poriadok v zmysle nižšie uvedených zmien;

               2.

               upozorňuje, že tieto zmeny nadobúdajú účinnosť v prvý deň nasledujúcej schôdze;

               3.

               poveruje svojho predsedu, aby toto rozhodnutie postúpil Rade a Komisii pre informáciu.

               PLATNÝ TEXT

               POZMEŇUJÚCI A DOPLŇUJÚCI NÁVRH

                  Pozmeňujúci a doplňujúci návrh 1

                  Rokovací poriadok Európskeho parlamentu

                  Článok 7 – odsek 2

               2.   Príslušný výbor pripraví návrh rozhodnutia, v ktorom
                     iba
                   odporučí prijatie alebo zamietnutie žiadosti o zbavenie imunity alebo ochranu imunity a výsad.

               2.   Príslušný výbor pripraví návrh
                     odôvodneného
                   rozhodnutia, v ktorom odporučí prijatie alebo zamietnutie žiadosti o zbavenie imunity alebo ochranu imunity a výsad.

                  Pozmeňujúci a doplňujúci návrh 121

                  Rokovací poriadok Európskeho parlamentu

                  Článok 8

                     Pokiaľ nie je stanovené inak, predpisy upravujúce vykonávanie štatútu
                   poslancov Európskeho parlamentu
                     vydáva Predsedníctvo
                  .

                     Parlament prijíma štatút
                   poslancov Európskeho parlamentu
                     a každú jeho úpravu na základe návrhu gestorského výboru
                  .
                     Článok 138 ods. 1 sa použije primerane. Predsedníctvo zodpovedá za uplatňovanie týchto pravidiel a na základe ročného rozpočtu rozhoduje o finančnom krytí.

                  Pozmeňujúci a doplňujúci návrh 4

                  Rokovací poriadok Európskeho parlamentu

                  Článok 23 – odsek 2 a odsek 2 a (nový)

               2.   Predsedníctvo rozhoduje o finančných, organizačných a administratívnych záležitostiach týkajúcich sa
                     poslancov,
                   vnútornej organizácie Parlamentu, jeho sekretariátu a orgánov.

               2.   Predsedníctvo rozhoduje o finančných, organizačných a administratívnych záležitostiach týkajúcich sa vnútornej organizácie Parlamentu, jeho sekretariátu a orgánov.

                     2a.

                     Predsedníctvo rozhoduje o finančných, organizačných a administratívnych záležitostiach týkajúcich sa poslancov na návrh generálneho tajomníka alebo politickej skupiny.

                  Pozmeňujúci a doplňujúci návrh 5

                  Rokovací poriadok Európskeho parlamentu

                  Článok 23 – odsek 11 a (nový)

                     11a.

                     Predsedníctvo určí dvoch podpredsedov, ktorí sú poverení úlohami vo vzťahoch s národnými parlamentmi.

                     Podpredsedovia pravidelne informujú Konferenciu predsedov o svojej činnosti v tejto oblasti.

                  (Druhá a tretia veta článku 25 ods. 3 sa vypúšťa.)

                  Pozmeňujúci a doplňujúci návrh 86

                  Rokovací poriadok Európskeho parlamentu

                  Článok 24 – odsek 2

               2.   Nezaradení poslanci

                     spomedzi seba určia jedného poslanca
                  , ktorý sa zúčastňujena schôdzach Konferencie predsedov, avšak bez hlasovacieho práva.

               2.
                     Predseda Parlamentu pozve jedného z nezaradených poslancov, aby sa zúčastňoval na schôdzach Konferencie predsedov, bez hlasovacieho práva.

                  Pozmeňujúci a doplňujúci návrh 117

                  Rokovací poriadok Európskeho parlamentu

                  Článok 37 a (nový)

                  Článok 37a

                  Delegovanie legislatívnej právomoci

                     1.

                     Pri dôkladnom skúmaní návrhu legislatívneho aktu, ktorým sa na Komisiu deleguje právomoc, ako je stanovené v článku 290 Zmluvy o fungovaní Európskej únie, venuje Parlament osobitnú pozornosť cieľom, obsahu, rozsahu a trvaniu delegovania a podmienkam, ktorým podlieha.

                     2.

                     Gestorský výbor môže kedykoľvek požiadať výbor príslušný pre výklad a uplatňovanie práva Únie o stanovisko.

                     3.

                     Výbor príslušný pre výklad a uplatňovanie práva Únie sa môže otázkami týkajúcimi sa delegovania legislatívnej právomoci zaoberať aj z vlastnej iniciatívy. V takýchto prípadoch náležite informuje gestorský výbor.

                  Pozmeňujúci a doplňujúci návrh 10

                  Rokovací poriadok Európskeho parlamentu

                  Článok 56 – odsek 3 – pododsek 2

               V prípade vrátenia návrhu gestorskému výboru podá gestorský výbor Parlamentu ústne alebo písomne novú správu v lehote určenej Parlamentom, ktorá nesmie byť dlhšia ako dva mesiace.

               V prípade vrátenia návrhu gestorskému výboru
                     rozhodne
                   gestorský výbor
                     o postupe a
                   podá Parlamentu ústne alebo písomne novú správu v lehote určenej Parlamentom, ktorá nesmie byť dlhšia ako dva mesiace.

                  Pozmeňujúci a doplňujúci návrh 113

                  Rokovací poriadok Európskeho parlamentu

                  Článok 74a – odsek 1 a (nový)

                     1a.

                     V prípade porady s Parlamentom v súlade s článkom 48 ods. 3 Zmluvy o Európskej únii o návrhu rozhodnutia Európskej rady v prospech preskúmania navrhovaných zmien a doplnení zmlúv sa vec postúpi gestorskému výboru. Výbor vypracuje správu, ktorá zahŕňa:

                           —

                                 návrh uznesenia, v ktorom sa uvádza, či Parlament schvaľuje alebo zamieta navrhované rozhodnutie, a ktorý môže obsahovať návrhy určené konventu alebo konferencii zástupcov vlád členských štátov;

                           —

                                 podľa potreby dôvodovú správu.

                  Pozmeňujúci a doplňujúci návrh 114

                  Rokovací poriadok Európskeho parlamentu

                  Článok 74b – odsek 1 a (nový)

                     1a.

                     V prípade porady s Parlamentom v súlade s článkom 48 ods. 6 Zmluvy o Európskej únii o návrhu rozhodnutia Európskej rady, ktorým sa mení a dopĺňa tretia časť Zmluvy o fungovaní Európskej únie, sa primerane použije článok 74a ods. 1a. V tomto prípade môže návrh uznesenia obsahovať návrhy zmien a doplnení týkajúcich sa výlučne ustanovení tretej časti Zmluvy o fungovaní Európskej únie.

                  Pozmeňujúci a doplňujúci návrh 118

                  Rokovací poriadok Európskeho parlamentu

                  Článok 96

               1.   Ak je Parlament konzultovaný podľa článku 36 Zmluvy o Európskej únii, vec sa pridelí gestorskému výboru, ktorý môže prijať odporúčania podľa článku 97.

               1.   V prípade porady s Parlamentom v súlade s článkom 36 Zmluvy o Európskej únii, vec sa pridelí gestorskému výboru, ktorý môže prijať odporúčania podľa článku 97.

               2.   Dotknuté výbory sa usilujú zabezpečiť, aby im podpredseda Komisie/vysoký predstaviteľ Únie pre zahraničné veci a bezpečnostnú politiku,
                     Rada a Komisia
                   pravidelne a načas
                     poskytovali
                   informácie o vývoji a vykonávaní spoločnej zahraničnej a bezpečnostnej politiky Únie, o predpokladaných nákladoch prijatia každého rozhodnutia, ktoré má vplyv na výdavky, a o všetkých ďalších finančných odhadoch súvisiacich s realizáciou opatrení v rámci tejto politiky. Na žiadosť
                     Komisie, Rady alebo
                   podpredsedu Komisie/vysokého predstaviteľa môže výbor výnimočne rozhodnúť, že rokovanie sa uskutoční za zatvorenými dverami.

               2.   Dotknuté výbory sa usilujú zabezpečiť, aby im podpredseda Komisie/vysoký predstaviteľ Únie pre zahraničné veci a bezpečnostnú politiku pravidelne a načas
                     poskytoval
                   informácie o vývoji a vykonávaní spoločnej zahraničnej a bezpečnostnej politiky Únie, o predpokladaných nákladoch prijatia každého rozhodnutia, ktoré má vplyv na výdavky, a o všetkých ďalších finančných odhadoch súvisiacich s realizáciou opatrení v rámci tejto politiky. Na žiadosť podpredsedu /vysokého predstaviteľa môže výbor výnimočne rozhodnúť, že rokovanie sa uskutoční za zatvorenými dverami.

               3.   O poradnom dokumente týkajúcom sa hlavných aspektov a základných smerov spoločnej zahraničnej a bezpečnostnej politiky vrátane spoločnej bezpečnostnej a obrannej politiky a finančných dosahov na rozpočet Únie, ktorý vypracuje podpredseda Komisie/vysoký predstaviteľ, sa koná rozprava dvakrát ročne. Použijú sa postupy ustanovené v článku 110.

               3.   O poradnom dokumente týkajúcom sa hlavných aspektov a základných smerov spoločnej zahraničnej a bezpečnostnej politiky vrátane spoločnej bezpečnostnej a obrannej politiky a finančných dosahov na rozpočet Únie, ktorý vypracuje podpredseda /vysoký predstaviteľ, sa koná rozprava dvakrát ročne. Použijú sa postupy ustanovené v článku 110.

                  (Pozri tiež výklad k článku 121.)

                  (Pozri tiež výklad k článku 121.)

               4.
                     Rada, Komisia a/alebo podpredseda
                   Komisie/vysoký predstaviteľ sa prizývajú na každú rozpravu v pléne, ktorá sa týka zahraničnej, bezpečnostnej, alebo obrannej politiky.

               4.
                     Podpredseda
                  /vysoký predstaviteľ sa prizývajú na každú rozpravu v pléne, ktorá sa týka zahraničnej, bezpečnostnej, alebo obrannej politiky.

                  Pozmeňujúci a doplňujúci návrh 116

                  Rokovací poriadok Európskeho parlamentu

                  Hlava IV – kapitola 3 – názov

                  Pozmeňujúci a doplňujúci návrh 107

                  Rokovací poriadok Európskeho parlamentu

                  Článok 116

               1.   Hodina otázok pre Radu a Komisiu sa koná na každej schôdzi v čase, o ktorom rozhodne Parlament na návrh Konferencie predsedov.
                     Na otázky pre predsedu Komisie a jednotlivých členov Komisie sa môže vyhradiť osobitný čas.

               1.   Hodina otázok pre Radu a Komisiu sa koná na každej schôdzi v čase, o ktorom rozhodne Parlament na návrh Konferencie predsedov.

               2.   Počas jednej schôdze smie poslanec položiť Rade a Komisii najviac po jednej otázke.

               2.   Počas jednej schôdze smie poslanec položiť Rade a Komisii najviac po jednej otázke.

               3.   Otázky sa predkladajú písomne predsedovi, ktorý rozhodne o ich prípustnosti a o poradí ich zaradenia. Rozhodnutie sa ihneď oznámi autorovi otázky.

               3.   Otázky sa predkladajú písomne predsedovi, ktorý rozhodne o ich prípustnosti a o poradí ich zaradenia. Rozhodnutie sa ihneď oznámi autorovi otázky.

               4.   Podrobný postup sa riadi usmerneniami uvedenými v prílohe k rokovaciemu poriadku.

               4.   Podrobný postup sa riadi usmerneniami uvedenými v prílohe k rokovaciemu poriadku.

                     5.

                     V súlade s usmerneniami, ktoré vypracovala Konferencia predsedov, sa môžu konať osobitné hodiny otázok s predsedom Komisie, podpredsedom Komisie/vysokým predstaviteľom Únie pre zahraničné veci a bezpečnostnú politiku a predsedom Euroskupiny.

                  (Bod 15 prílohy II (Forma) sa vypúšťa.)

                  Pozmeňujúci a doplňujúci návrh 108

                  Rokovací poriadok Európskeho parlamentu

                  Článok 117 – názov a odsek 1

                  Otázky na písomné zodpovedanie
                  pre Radu alebo Komisiu

                  Otázky na písomné zodpovedanie

               1.   Každý poslanec môže v súlade s usmerneniami uvedenými v prílohe k rokovaciemu poriadku položiť Rade
                     alebo
                   Komisii otázky na písomné zodpovedanie. Autori otázok v plnej miere zodpovedajú za ich obsah.

               1.   Každý poslanec môže v súlade s usmerneniami uvedenými v prílohe k rokovaciemu poriadku položiť
                     predsedovi Európskej rady,
                   Rade, Komisii
                     alebo podpredsedovi Komisie/vysokému predstaviteľovi Únie pre zahraničné veci a bezpečnostnú politiku
                   otázky na písomné zodpovedanie. Autori otázok v plnej miere zodpovedajú za ich obsah.

                  Pozmeňujúci a doplňujúci návrh 115

                  Rokovací poriadok Európskeho parlamentu

                  Článok 117 – odsek 2

               2.   Otázky sa predkladajú písomne predsedovi, ktorý ich postúpi
                     dotknutej inštitúcii
                  . Predseda rieši pochybnosti týkajúce sa prípustnosti otázky. Jeho rozhodnutie sa oznámi autorovi otázky.

               2.   Otázky sa predkladajú písomne predsedovi, ktorý ich postúpi
                     adresátom
                  . Predseda rieši pochybnosti týkajúce sa prípustnosti otázky. Jeho rozhodnutie sa oznámi autorovi otázky.

                  (Horizontálny pozmeňujúci a doplňujúci návrh: výraz „dotknutá inštitúcia“ sa v článku 117 odsekoch 2 a 4 a bodoch 1 a 3 prílohy III rokovacieho poriadku nahradí výrazom „adresáti“.)

                  Pozmeňujúci a doplňujúci návrh 110

                  Rokovací poriadok Európskeho parlamentu

                  Článok 130 – odseky 1 a, 1 b a 1 c (nové)

                     1a.

                     O organizácii a podpore účinnej a pravidelnej medziparlamentnej spolupráce v rámci Únie podľa článku 9 Protokolu o úlohe národných parlamentov v Európskej únii sa rokuje na základe mandátu, ktorý udeľuje Konferencia predsedov po konzultácii s Konferenciou predsedov výborov.

                     Parlament schváli akékoľvek dohody o takýchto záležitostiach v súlade s postupom stanoveným v článku 127.

                     1b.

                     Výbor môže priamo začať dialóg s národnými parlamentmi na úrovni výborov v rámci rozpočtových prostriedkov vyčlenených na tento účel. Toto môže zahŕňať vhodné formy spolupráce pred legislatívnym procesom a po ňom.

                     1c.

                     Akýkoľvek dokument týkajúci sa legislatívneho postupu na úrovni Únie, ktorý národný parlament zasiela Parlamentu úradnou cestou, sa postúpi výboru, ktorý je príslušný pre predmet úpravy daného dokumentu.

                  Pozmeňujúci a doplňujúci návrh 112

                  Rokovací poriadok Európskeho parlamentu

                  Článok 131

               1.   Na návrh predsedu Konferencia predsedov vymenuje členov delegácie Parlamentu pri Konferencii výborov pre európske záležitosti a môže im udeliť mandát. Delegáciu vedie
                     jeden z podpredsedov zodpovedných
                   za výkon úloh v oblasti vzťahov s národnými parlamentmi.

               1.   Na návrh predsedu Konferencia predsedov vymenuje členov delegácie Parlamentu pri COSAC a môže im udeliť mandát. Delegáciu vedie
                     podpredseda Parlamentu zodpovedný
                   za výkon úloh v oblasti vzťahov s národnými parlamentmi
                     a predseda výboru príslušného pre inštitucionálne veci
                  .

               2.   Ostatní členovia delegácie sa vyberajú s ohľadom na záležitosti, ktoré sa majú prerokovať na schôdzi Konferencie výborov pre európske záležitosti
                     a s dostatočným zohľadnením potreby celkovej rovnováhy politických síl v Parlamente
                  . Delegácia po každej schôdzi predkladá správu.

               2.   Ostatní členovia delegácie sa vyberajú s ohľadom na záležitosti, ktoré sa majú prerokovať na schôdzi COSAC
                     , a podľa možnosti ich tvoria zástupcovia výborov príslušných pre tieto záležitosti.
                   Delegácia po každej schôdzi predkladá správu.

                     3.

                     V dostatočnej miere sa pritom zohľadní potreba celkovej rovnováhy politických síl v Parlamente.

                  Pozmeňujúci a doplňujúci návrh 66

                  Rokovací poriadok Európskeho parlamentu

                  Článok 191 – odsek 1

               1.   Výbor na svojej prvej schôdzi po voľbách členov výboru podľa článku 186 zvolí predsedníctvo zložené z predsedu a
                     jedného, dvoch alebo troch
                   podpredsedov. Podpredsedovia sa volia v samostatných hlasovaniach.

               1.   Výbor na svojej prvej schôdzi po voľbách členov výboru podľa článku 186 zvolí predsedníctvo zložené z predsedu a podpredsedov, ktorí sa volia v samostatných hlasovaniach.
                     Počet podpredsedov, ktorí sa majú zvoliť, určí Parlament na návrh Konferencie predsedov.

                  Pozmeňujúci a doplňujúci návrh 109

                  Rokovací poriadok Európskeho parlamentu

                  Príloha III – bod 1 – zarážka -1 (nová)

                           —

                                 jasne určujú adresáta, ktorému sa doručujú prostredníctvom obvyklých medziinštitucionálnych prostriedkov;

      (1)  Prijaté texty, P7_TA(2009)0088.


title: Rozhodnutie Európskeho parlamentu (EÚ) 2017/1657 z 27. apríla 2017 o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2015

text:
               29.9.2017

               SK

               Úradný vestník Európskej únie

               L 252/204

         ROZHODNUTIE EURÓPSKEHO PARLAMENTU (EÚ) 2017/1657
   z 27. apríla 2017
   o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2015 spolu s odpoveďou centra (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady zo 21. februára 2017 o udelení absolutória centru za plnenie rozpočtu za rozpočtový rok 2015 (05873/2017 – C8-0061/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (4), a najmä na jeho článok 23,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0082/2017),

               1.

               udeľuje absolutórium riaditeľke Európskeho centra pre prevenciu a kontrolu chorôb za plnenie rozpočtu centra za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľke Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 77.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 142, 30.4.2004, s. 1.

      (5)  Ú. v. EÚ L 328, 7.12.2013, s. 42.


title: 2012/645/EÚ: Rozhodnutie Rady z  10. októbra 2012 o uzavretí Dohody medzi Európskou úniou a Alžírskou demokratickou ľudovou republikou o vedeckej a technologickej spolupráci

text:
               18.10.2012

               SK

               Úradný vestník Európskej únie

               L 287/3

         ROZHODNUTIE RADY
   z 10. októbra 2012
   o uzavretí Dohody medzi Európskou úniou a Alžírskou demokratickou ľudovou republikou o vedeckej a technologickej spolupráci
   (2012/645/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s jej článkom 218 ods. 6 a 7,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada 16. novembra 2009 poverila Komisiu, aby v mene Únie rokovala o dohode medzi Európskou úniou a Alžírskou demokratickou ľudovou republikou o vedeckej a technickej spolupráci (ďalej len „dohoda“). Dohoda bola parafovaná 14. októbra 2010.

               (2)

               Dohoda bola podpísaná 19. marca 2012 s výhradou jej uzavretia k neskoršiemu dátumu a po jej podpise sa predbežne vykonávala podľa článku 218 ods. 5 zmluvy.

               (3)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Alžírskou demokratickou ľudovou republikou o vedeckej a technickej spolupráci (1).
   Článok 2
   Predseda Rady vykoná oznámenie v mene Únie uvedené v článku 7 ods. 2 dohody (2).
   Článok 3
   Európska komisia prijme pozíciu Únie, ktorá sa má zaujať v spoločnom výbore zriadenom podľa článku 4 ods. 2 dohody v súvislosti s technickými zmenami a doplneniami tejto dohody v súlade s článkom 4 ods. 2 písm. a) dohody.
   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 10. októbra 2012

            Za Radu

            predseda

         S. MALAS

      (1)  Dohoda bola uverejnená v Ú. v. EÚ L 99, 5.4.2012, s. 2, spolu s rozhodnutím o podpise.

      (2)  Dátum nadobudnutia platnosti dohody uverejní Generálny sekretariát Rady v úradnom vestníku.


title: 2006/872/ES: Rozhodnutie Rady zo 17. novembra 2006 o podpise v mene Spoločenstva Protokolu k Európskej dohode zakladajúcej pridruženie medzi Európskymi spoločenstvami a ich členskými štátmi na jednej strane a Rumunskom na strane druhej o posudzovaní zhody a uznávaní priemyselných výrobkov (PECA)

text:
               5.12.2006

               SK

               Úradný vestník Európskej únie

               L 337/33

         ROZHODNUTIE RADY
   zo 17. novembra 2006
   o podpise v mene Spoločenstva Protokolu k Európskej dohode zakladajúcej pridruženie medzi Európskymi spoločenstvami a ich členskými štátmi na jednej strane a Rumunskom na strane druhej o posudzovaní zhody a uznávaní priemyselných výrobkov (PECA)
   (2006/872/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               Európska dohoda zakladajúca pridruženie medzi Európskymi spoločenstvami a ich členskými štátmi na jednej strane a Rumunskom na strane druhej (1) nadobudla platnosť 1. februára 1995.

               (2)

               Článok 75 európskej dohody stanovuje, že spolupráca v oblasti štandardizácie a postupov posudzovania zhody je zameraná na dosiahnutie uzavretia dohôd o vzájomnom uznávaní.

               (3)

               Protokol k Európskej dohode o posudzovaní zhody a uznávaní priemyselných výrobkov dojednala Komisia v mene Spoločenstva.

               (4)

               S výhradou jeho možného uzavretia v neskoršom termíne by Protokol k Európskej dohode zakladajúcej pridruženie medzi Európskymi spoločenstvami a ich členskými štátmi na jednej strane a Rumunskom na strane druhej o posudzovaní zhody a uznávaní priemyselných výrobkov (PECA), parafovaný v Bruseli 18. apríla 2006, mal byť podpísaný,

         ROZHODLA TAKTO:
   Jediný článok
   S výhradou jeho možného uzavretia v neskoršom termíne sa týmto predseda Rady poveruje určiť osobu splnomocnenú podpísať v mene Spoločenstva Protokol k Európskej dohode zakladajúcej pridruženie medzi Európskymi spoločenstvami a ich členskými štátmi na jednej strane a Rumunskom na strane druhej o posudzovaní zhody a uznávaní priemyselných výrobkov (PECA).
   Text protokolu je pripojený k tomuto rozhodnutiu.

      V Luxemburgu 17. novembra 2006

            Za Radu

            predseda

         E. TUOMIOJA

      (1)  Ú. v. ES L 357, 31.12.1994, s. 2.
    ---documentbreak---

               5.12.2006

               SK

               Úradný vestník Európskej únie

               L 337/34

         PROTOKOL
   k Európskej dohode zakladajúcej pridruženie medzi Európskymi spoločenstvami a ich členskými štátmi na jednej strane a Rumunskom na strane druhej o posudzovaní zhody a uznávaní priemyselných výrobkov (PECA)
   EURÓPSKE SPOLOČENSTVO A RUMUNSKO,
   ďalej len „strany“,
   KEĎŽE Rumunsko požiadalo o členstvo v Európskej únii a z tohto členstva vyplýva účinné vykonávanie acquis Európskeho spoločenstva,
   UZNÁVAJÚC, že postupné prijímanie a vykonávanie práva Spoločenstva Rumunskom poskytuje možnosť rozšíriť určité výhody vnútorného trhu a zabezpečiť v určitých sektoroch jeho účinné fungovanie ešte pred pristúpením,
   BERÚC DO ÚVAHY, že v sektoroch, na ktoré sa vzťahuje tento protokol, vnútroštátne právo Rumunska v podstatnej miere preberá právo Spoločenstva,
   BERÚC DO ÚVAHY, že strany spoločne uznávajú zásady voľného pohybu tovaru a podpory kvality výrobkov, aby sa zabezpečilo zdravie a bezpečnosť ich občanov a ochrana životného prostredia, aj prostredníctvom technickej pomoci a iných foriem spolupráce medzi nimi,
   ŽELAJÚC SI uzavrieť Protokol k Európskej dohode zakladajúcej pridruženie medzi Európskymi spoločenstvami a ich členskými štátmi na jednej strane a Rumunskom na strane druhej (ďalej len „európska dohoda“) o posudzovaní zhody a uznávaní priemyselných výrobkov (ďalej len „tento protokol“), ktorým sa ustanovuje uplatňovanie vzájomného uznávania priemyselných výrobkov, ktoré spĺňajú požiadavky na uvedenie na trh jednej zo strán v súlade s právnymi predpismi, a uplatňovanie vzájomného uznávania výsledkov zhody priemyselných výrobkov, ktoré podliehajú právu Spoločenstva alebo vnútroštátnemu právu, berúc na vedomie, že článok 75 Európskej dohody stanovuje v prípade potreby uzatvorenie dohody o vzájomnom uznávaní,
   BERÚC DO ÚVAHY úzke vzťahy medzi Európskym spoločenstvom a Islandom, Lichtenštajnskom a Nórskom v rámci Dohody o Európskom hospodárskom priestore, na základe ktorej je vhodné zvážiť uzatvorenie paralelnej Európskej dohody o posudzovaní zhody medzi Rumunskom a týmito krajinami, ekvivalentnej k tomuto protokolu,
   SO ZRETEĽOM NA postavenie strán ako zmluvných strán Dohody o založení Svetovej obchodnej organizácie a osobitne s vedomím ich záväzkov, ktoré majú podľa Dohody Svetovej obchodnej organizácie o technických prekážkach obchodu,
   SA DOHODLI TAKTO:
   Článok 1
   Účel
   Účelom tohto protokolu je uľahčiť stranám odstránenie technických prekážok obchodu vzhľadom na priemyselné výrobky. Prostriedkami, ktoré majú slúžiť na tento účel, sú postupné prijatie a vykonávanie vnútroštátneho práva, ktoré je ekvivalentné k právu Spoločenstva, Rumunskom.
   Tento protokol stanovuje:

               a)

               vzájomné uznávanie priemyselných výrobkov uvedených v prílohách o vzájomnom uznávaní priemyselných výrobkov, ktoré spĺňajú požiadavky na uvedenie na trh jednej zo strán v súlade s právnymi predpismi;

               b)

               vzájomné uznávanie výsledkov posudzovania zhody priemyselných výrobkov, ktoré podliehajú právu Spoločenstva a ekvivalentnému vnútroštátnemu právu Rumunska, uvedeným v prílohách o vzájomnom uznávaní výsledkov posudzovania zhody.

         Článok 2
   Vymedzenie pojmov
   Na účely tohto protokolu,

               a)

               „priemyselné výrobky“ sú výrobky spresnené v článku 9 Európskej dohody a v jej protokole 2;

               b)

               „právo Spoločenstva“ je akýkoľvek právny akt Európskeho spoločenstva a vykonávacia prax uplatniteľná na osobitnú situáciu, riziko alebo kategóriu priemyselných výrobkov v zmysle výkladu Súdneho dvora Európskych spoločenstiev;

               c)

               „vnútroštátne právo“ je akýkoľvek právny akt a vykonávacia prax, prostredníctvom ktorej Rumunsko preberá právo Spoločenstva uplatniteľné na osobitnú situáciu, riziko alebo kategóriu priemyselných výrobkov.

         Pojmy použité v tomto protokole majú význam stanovený v práve Spoločenstva a vnútroštátnom práve Rumunska.
   Článok 3
   Aproximácia právnych predpisov
   Na účely tohto protokolu Rumunsko po porade s Komisiou Európskych spoločenstiev súhlasí, že prijme vhodné opatrenia s cieľom pokračovať v preberaní práva Spoločenstva alebo v dokončení tohto procesu najmä v oblastiach štandardizácie, metrológie, akreditácie, posudzovania zhody, dohľadu nad trhom, všeobecnej bezpečnosti výrobkov a zodpovednosti výrobcu.
   Článok 4
   Vzájomné uznávanie priemyselných výrobkov
   Na účely vzájomného uznávania sa strany dohodli, že priemyselné výrobky uvedené v prílohách o vzájomnom uznávaní priemyselných výrobkov, ktoré spĺňajú požiadavky na uvedenie na trh jednej strany v súlade s právnymi predpismi, sa môžu uviesť na trh druhej strany bez ďalšieho obmedzenia. Týmto nie je dotknutý článok 36 Európskej dohody.
   Článok 5
   Vzájomné uznávanie výsledkov postupov posudzovania zhody
   Strany sa dohodli, že uznávajú výsledky postupov posudzovania zhody, ktoré sa uskutočnili v súlade s právom Spoločenstva alebo s vnútroštátnym právom uvedeným v prílohách o vzájomnom uznávaní výsledkov posudzovania zhody. Strany nepožadujú, aby sa postupy opakovali, ani nepredkladajú uloženie dodatočných požiadaviek na účely uznania tejto zhody.
   Článok 6
   Ochranná doložka
   Ak sa strana domnieva, že nejaký priemyselný výrobok uvedený na trh na jej území podľa tohto protokolu a používaný v súlade s predpokladaným použitím môže ohroziť bezpečnosť alebo zdravie užívateľov alebo iných osôb, alebo iný oprávnený záujem chránený právnymi predpismi uvedenými v prílohách, môže táto strana prijať vhodné opatrenia na stiahnutie takéhoto výrobku z trhu, zakázanie jeho uvedenia na trh, uvedenia do obehu alebo používania alebo na obmedzenie jeho voľného pohybu. V prílohách sa uvádzajú postupy, ktoré sa v takýchto prípadoch použijú.
   Článok 7
   Rozšírenie rozsahu pôsobnosti
   V súvislosti s tým, ako bude Rumunsko prijímať a vykonávať ďalšie vnútroštátne právne predpisy, ktorými sa preberá právo Spoločenstva, strany v súlade s postupom uvedeným v článku 14 môžu zmeniť a doplniť prílohy alebo dohodnúť nové.
   Článok 8
   Pôvod
   Ustanovenia tohto protokolu sa uplatňujú na priemyselné výrobky bez ohľadu na ich pôvod.
   Článok 9
   Záväzky strán týkajúce sa ich orgánov a subjektov
   Strany zabezpečia, aby orgány podliehajúce ich jurisdikcii, ktoré zodpovedajú za účinné vykonávanie práva Spoločenstva a vnútroštátneho práva, ho neustále uplatňovali. Ďalej zabezpečia, aby boli tieto orgány v prípade potreby schopné notifikovať, pozastaviť, odvolať pozastavenie a zrušiť notifikáciu subjektov s cieľom zabezpečiť zhodu priemyselných výrobkov s právom Spoločenstva alebo vnútroštátnym právom, alebo požadovať ich stiahnutie z trhu.
   Strany zabezpečia, aby subjekty notifikované podľa ich jurisdikcie na posudzovanie zhody vzhľadom na požiadavky práva Spoločenstva alebo vnútroštátneho práva uvedeného v prílohách neustále spĺňali požiadavky práva Spoločenstva alebo vnútroštátneho práva. Okrem toho podniknú všetky potrebné kroky, aby zabezpečili, že tieto subjekty majú naďalej potrebnú právomoc na vykonávanie úloh, na ktoré boli notifikované.
   Článok 10
   Notifikované subjekty
   V prvej fáze budú subjekty notifikované na účely tohto protokolu tie, ktoré sú zahrnuté do zoznamov, ktoré si Rumunsko a Spoločenstvo vymenili pred ukončením postupov nevyhnutných na nadobudnutie platnosti tohto protokolu.
   Potom sa uplatnia nasledujúce postupy na notifikáciu subjektov posudzovania zhody vzhľadom na požiadavky práva Spoločenstva alebo vnútroštátneho práva uvedeného v prílohách:

               a)

               strana pošle svoju písomnú notifikáciu druhej strane;

               b)

               po písomnom prijatí druhou stranou sa subjekt od toho dňa považuje za notifikovaný a príslušný posudzovať zhodu vzhľadom na požiadavky uvedené v prílohách.

         Ak sa strana rozhodne zrušiť notifikáciu subjektu podliehajúceho jeho jurisdikcii, informuje o tom písomne druhú stranu. Subjekt ukončí posudzovanie zhody v súvislosti s požiadavkami uvedenými v prílohách najneskôr odo dňa zrušenia notifikácie. Posudzovanie zhody uskutočnené pred týmto dátumom však ostáva v platnosti, pokiaľ asociačná rada nerozhodne inak.
   Článok 11
   Overenie notifikovaných subjektov
   Každá strana môže požiadať druhú stranu o overenie technickej spôsobilosti a súladu notifikovaného subjektu podliehajúceho jej jurisdikcii. Takáto požiadavka má byť odôvodnená, aby sa umožnilo strane, ktorá zodpovedá za notifikáciu, vykonať požadované overenie a urýchlene informovať druhú stranu. Strany môžu aj za účasti príslušných orgánov spoločne overiť subjekt. Na tento účel strany zabezpečia úplnú spoluprácu subjektov podliehajúcich ich jurisdikcii. Strany podniknú všetky príslušné kroky a použijú všetky dostupné prostriedky, ktoré by mohli byť potrebné, s cieľom vyriešiť všetky zistené problémy.
   Ak sa problémy nedajú urovnať k spokojnosti obidvoch strán, môžu strany oznámiť predsedovi asociačnej rady svoj nesúhlas, pričom ho odôvodnia. Asociačná rada môže rozhodnúť o vhodnom opatrení.
   Pokiaľ a dovtedy, kým asociačná rada nerozhodne inak, notifikácia subjektu a uznanie jeho spôsobilosti posudzovať zhodu v súvislosti s požiadavkami práva Spoločenstva alebo vnútroštátneho práva uvedeného v prílohách sa čiastočne alebo úplne pozastavuje odo dňa, keď bol predsedovi asociačnej rady oznámený nesúhlas strán.
   Článok 12
   Výmena informácií a spolupráca
   Na zabezpečenie správneho a jednotného uplatňovania a výkladu tohto protokolu, strany, ich orgány a notifikované subjekty:

               a)

               si vymieňajú všetky príslušné informácie týkajúce sa vykonávania právnych predpisov a praxe vrátane najmä informácií týkajúcich sa postupov na zabezpečenie toho, aby notifikované subjekty spĺňali príslušné požiadavky;

               b)

               sa v prípade potreby zúčastňujú na príslušných mechanizmoch informovanosti, koordinácie a iných s tým súvisiacich činností strán;

               c)

               podporujú svoje subjekty v spolupráci s cieľom ustanovenia dojednaní o vzájomnom uznávaní na dobrovoľnom základe.

         Článok 13
   Dôverný charakter
   Od predstaviteľov, odborníkov a iných zástupcov strán sa vyžaduje, aby ani po ukončení svojich úloh nezverejňovali ten druh infomácií získaných podľa tohto protokolu, na ktorý sa vzťahuje povinnosť služobného tajomstva. Tieto informácie sa nesmú použiť na iné účely, než predpokladá tento protokol.
   Článok 14
   Správa protokolu
   V súlade s článkom 106 Európskej dohody nesie zodpovednosť za účinné fungovanie tohto protokolu asociačná rada. Má právomoc rozhodovať najmä v súvislosti so:

               a)

               zmenami a doplneniami príloh;

               b)

               doplnením nových príloh;

               c)

               vymenovaním spoločnej skupiny alebo skupín odborníkov s cieľom overiť technickú spôsobilosť notifikovaného subjektu a jeho súlad s požiadavkami;

               d)

               výmenou informácií o navrhovaných a aktuálnych zmenách a doplneniach práva Spoločenstva a vnútroštátneho práva uvedeného v prílohách;

               e)

               zvážením nových alebo dodatočných postupov posudzovania zhody, ktoré sa týkajú sektora, na ktorý sa vzťahuje príloha;

               f)

               riešením všetkých otázok týkajúcich sa uplatňovania tohto protokolu.

         Asociačná rada môže delegovať uvedené právomoci stanovené týmto protokolom v súlade s článkom 110 ods. 2 Európskej dohody.
   Článok 15
   Technická spolupráca a pomoc
   Európske spoločenstvo môže v prípade potreby poskytnúť Rumunsku technickú spoluprácu a pomoc s cieľom podporiť účinné vykonávanie a uplatňovanie tohto protokolu.
   Článok 16
   Dohody s inými štátmi
   Pokiaľ sa strany a asociačná rada výslovne nedohodli, dohody o posudzovaní zhody uzatvorené ktoroukoľvek stranou s krajinou, ktorá nie je stranou tohto protokolu, nemajú za následok povinnosť druhej strany uznať výsledky postupov posudzovania zhody uskutočnených v tejto tretej krajine.
   Článok 17
   Nadobudnutie platnosti
   Tento protokol nadobúda platnosť prvým dňom druhého mesiaca nasledujúceho po dni, keď si strany vymenili diplomatické nóty, ktorými potvrdzujú, že ich príslušné postupy potrebné na nadobudnutie platnosti tohto protokolu boli ukončené.
   Článok 18
   Štatút protokolu
   Tento protokol predstavuje neoddeliteľnú súčasť Európskej dohody.
   Tento protokol bol vyhotovený v dvoch exemplároch v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a rumunskom jazyku, pričom každé znenie je rovnako autentické.

      Hecho en Bucarest, el veintisiete de octubre de dos mil seis.
      V Bukurešti dne dvacátého sedmého října dva tisíce šest.
      Udfærdiget i Bukarest, den syvogtyvende oktober totusind og seks.
      Geschehen zu Bukarest am siebenundzwanzigsten Oktober zweitausendsechs.
      Koostatud kahe tuhande kuuenda aasta oktoobrikuu kahekümne seitsmendal päeval Bukarestis.
      Έγινε στο Βουκουρέστι, στις είκοσι επτά Οκτωβρίου του δύο χιλιάδες έξι.
      Done at Bucharest on the twenty-seventh day of October in the year two thousand and six.
      Fait à Bucarest, le vingt-sept octobre de l’an deux mille six.
      Fatto a Bucarest, addì ventisette ottobre duemilasei.
      Bukarestē, divi tūkstoši sestā gada divdesmit septītajā oktobrī
      Priimta du tūkstančiai šeštų metų spalio dvidešimt septintą dieną Bukarešte
      Kelt Bukarestben, a kétezerhatodik év október havának huszonhetedik napján.
      Magħmul f'Bukarest fis-sebgħa u għoxrin jum ta' Ottubru fis-sena elfejn u sitta.
      Gedaan te Boekarest, de zevenentwintigste oktober tweeduizend zes.
      Sporządzono w Bukareszcie, dnia dwudziestego siódmego października dwa tysiące szóstego roku.
      Feito em Bucareste, aos vinte e sete dias do mês de Outubro do ano de dois mil e seis.
      V Bukurešti dňa dvadsiateho siedmeho októbra dvetisícšesť.
      V Bukarešti, sedemindvajsetega oktobra leta dva tisoč šest
      Tehty Bukarestissa kahdentenakymmenentenäseitsemäntenä päivänä lokakuuta vuonna kaksituhattakuusi.
      Utfärdat i Bukarest den tjugosjunde oktober år tjugohundrasex.
      Întocmit la București în a douăzeci și șaptea zi a lunii octombrie anul două mii șase.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         Pentru Comunitatea Europeană

         Por Rumanía
         Za Rumunsko
         For Rumænien
         Für Rumänien
         Rumeenia nimel
         Για τη Ρουμανία
         For Romania
         Pour la Roumanie
         Per la Romania
         Rumānijas vārdā
         Rumunijos vardu
         Románia részéről
         Għar-Rumanija
         Voor Roemenië
         W imieniu Rumunii
         Pela Roménia
         Za Rumunsko
         Za Romunijo
         Romanian puolesta
         För Rumänien
         Pentru România

   PRÍLOHA

      PRÍLOHA
      o vzájomnom uznávaní priemyselných výrobkov

         (na záznamy)

      PRÍLOHA
      o vzájomnom uznávaní výsledkov posudzovania zhody
      Obsah

                  1.

               Tlakové zariadenia
            TLAKOVÝCH ZARIADENÍ
      ČASŤ I
      PRÁVO SPOLOČENSTVA A VNÚTROŠTÁTNE PRÁVO

                  Právo Spoločenstva

                  :

                  smernica Európskeho parlamentu a Rady 97/23/ES z 29. mája 1997 o aproximácii právnych predpisov členských štátov týkajúcich sa tlakových zariadení.

                  Vnútroštátne právo

                  :

                  rozhodnutie vlády č. 584/2004, ktorým sa ustanovujú podmienky pre umiestnenie tlakových zariadení na trh, v znení ďalších zmien a doplnení.

            ČASŤ II
      NOTIFIKUJÚCE ORGÁNY
      Európske spoločenstvo

                  Belgicko

                  :

                  Ministère des Affaires Economiques/Ministerie van Economische Zaken.

                  Česká republika

                  :

                  Úřad pro technickou normalizaci, metrologii a státní zkušebnictví.

                  Nemecko

                  :

                  Bundesministerium für Arbeit und Sozialordnung.

                  Estónsko

                  :

                  Majandus- ja Kommunikatsiooniministeerium.

                  Grécko

                  :

                  Υπουργείο Ανάπτυξης. Γενική Γραμματεία Βιομηχανίας (Ministerstvo rozvoja. Generálny sekretariát pre priemysel).

                  Španielsko

                  :

                  Ministerio de Industria, Turismo y Comercio.

                  Francúzsko

                  :

                  Ministère de l’emploi et de la solidarité, Direction des relations du travail, Bureau CT 5.

                  Írsko

                  :

                  Department of Enterprise and Employment.

                  Taliansko

                  :

                  Ministero dell’Industria, del commercio e dell’artigianato.

                  Lotyšsko

                  :

                  Ekonomikas ministrija.

                  Maďarsko

                  :

                  Gazdasági és Közlekedési Minisztérium.

                  Malta

                  :

                  Pod vedením vlády Malty: Consumer and Industrial Goods Directorate of the Malta Standards Authority.

                  Rakúsko

                  :

                  Bundesministerium für Wirtschaft und Arbeit.

                  Poľsko

                  :

                  Ministerstwo Gospodarki, Pracy i Polityki Społecznej.

                  Slovinsko

                  :

                  Ministrstvo za gospodarstvo.

                  Slovensko

                  :

                  Úrad pre normalizáciu, metrológiu a skúšobníctvo Slovenskej republiky.

                  Fínsko

                  :

                  Kauppa- ja teollisuusministeriö/Handels- och industriministeriet.

                  Švédsko

                  :

                  Pod vedením vlády Švédska: Styrelsen för ackreditering och teknisk kontrol (SWEDAC).

                  Spojené kráľovstvo

                  :

                  Department of Trade and Industry.

                  Rumunsko

                  :

                  Ministerul Economiei si Comertului – Ministerstvo hospodárstva a obchodu.

            ČASŤ III
      NOTIFIKOVANÉ SUBJEKTY
      Európske spoločenstvo
      Subjekty, ktoré boli notifikované členskými štátmi Európskeho spoločenstva v súlade s právom Spoločenstva časti I a notifikované Rumunsku v súlade s článkom 10 tohto protokolu.
      Rumunsko
      Subjekty, ktoré boli určené Rumunskom v súlade s vnútroštátnym právom Rumunska časti I a notifikované Európskemu spoločenstvu v súlade s článkom 10 tohto protokolu.
      ČASŤ IV
      OSOBITNÉ DOJEDNANIA
      Ochranné doložky
      A.   Ochranná doložka týkajúca sa priemyselných výrobkov:

                  1.

                  Ak strana prijala opatrenie s cieľom zabrániť voľnému prístupu na svoj trh: priemyselných výrobkov s označením CE, na ktoré sa vzťahuje táto príloha,
                  alebo
                  priemyselných výrobkov, na ktoré sa vzťahuje táto príloha, ktoré sa uvádzajú v článku 3 ods. 3 alebo v článku 14 smernice 97/23/ES a zodpovedajú článku 10 a článku 17 rozhodnutia vlády č. 584/2004, ale pre ktoré sa nevyžaduje označenie CE,
                  bezodkladne informuje druhú stranu o svojom rozhodnutí, uvedie jeho dôvody a vysvetlí, ako sa nesúlad posudzoval.

                  2.

                  Strany zvážia záležitosť a predložené dôkazy a vzájomne sa informujú o výsledkoch svojich šetrení.

                  3.

                  V prípade dohody strany prijmú vhodné opatrenia, aby zabezpečili, že takéto výrobky nie sú uvedené na trh.

                  4.

                  V prípade nesúhlasu s výsledkom takýchto šetrení sa záležitosť postúpi asociačnej rade, ktorá môže rozhodnúť o vykonaní expertízy.

                  5.

                  Ak sa asociačná rada domnieva, že opatrenie je:

                              a)

                              neodôvodnené, vnútroštátny orgán strany, ktorá prijala opatrenie, ho zruší;

                              b)

                              odôvodnené, strany prijmú vhodné opatrenia, aby zabezpečili, že sa takéto výrobky neuvedú na trh.

            B.   Ochranná doložka týkajúca sa harmonizovaných noriem:

                  1.

                  Ak sa Rumunsko domnieva, že niektorá harmonizovaná norma uvedená v právnych predpisoch určených v prílohe nespĺňa základné požiadavky takýchto právnych predpisov, informuje o tom asociačnú radu a uvedie svoje dôvody.

                  2.

                  Asociačná rada zváži záležitosť a môže požiadať Spoločenstvo, aby konalo v súlade s postupom stanoveným v právnych predpisoch Spoločenstva určených v tejto prílohe.

                  3.

                  Spoločenstvo informuje asociačnú radu a druhú stranu o tomto konaní.

                  4.

                  Výsledok postupu sa oznámi druhej strane.

   VYHLÁSENIE SPOLOČENSTVA O ÚČASTI RUMUNSKÝCH ZÁSTUPCOV NA ZASADNUTIACH VÝBORU
   S cieľom zabezpečiť lepšie porozumenie praktických stránok uplatňovania acquis communautaire Spoločenstvo vyhlasuje, že Rumunsko sa na základe týchto podmienok prizýva na zasadnutia výborov zriadených alebo uvedených v právnych predpisoch Spoločenstva o tlakových zariadeniach.
   Táto účasť sa obmedzuje na zasadnutia alebo ich časti, počas ktorých sa rokuje o uplatňovaní acquis; nevzťahuje sa na účasť na rokovaniach zameraných na prípravu a vydávanie stanovísk týkajúcich sa vykonávania alebo riadiacich právomocí delegovaných na Komisiu Radou.
   Toto prizvanie sa môže rozšíriť v jednotlivých prípadoch na skupiny odborníkov zvolaných Komisiou.


title: 2008/267/ES: Rozhodnutie Európskeho parlamentu a Rady z  11. marca 2008 o použití Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               27.3.2008

               SK

               Úradný vestník Európskej únie

               L 85/7

      ROZHODNUTIE EURÓPSKEHO PARLAMENTU A RADY

   z 11. marca 2008
   o použití Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2008/267/ES)
   EURÓPSKY PARLAMENT A RADA EURÓPSKEJ ÚNIE,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 26,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (2),
   so zreteľom na návrh Komisie,
   keďže:

               (1)

               Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľstvom regiónov postihnutých prírodnými katastrofami.

               (2)

               Medziinštitucionálna dohoda zo 17. mája 2006 umožňuje použitie fondu v rámci ročného stropu vo výške 1 miliardy EUR.

               (3)

               Nariadenie (ES) č. 2012/2002 obsahuje ustanovenia, podľa ktorých je možné fond použiť.

               (4)

               Spojené kráľovstvo predložilo žiadosť o použitie fondu v súvislosti s katastrofou zapríčinenou záplavami v júni a júli 2007,

         ROZHODLI TAKTO:
   Článok 1
   V rámci všeobecného rozpočtu Európskej únie na rozpočtový rok 2008 sa použije Fond solidarity Európskej únie s cieľom poskytnúť finančné prostriedky vo výške 162 387 985 EUR vo viazaných a platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu, 11. marca 2008

            Za Európsky parlament

            predseda

         H.-G. PÖTTERING

            Za Radu

            predseda

         J. LENARČIČ

      (1)  Ú. v. EÚ C 139, 14.6.2006, s. 1. Dohoda zmenená a doplnená rozhodnutím Európskeho parlamentu a Rady 2008/29/ES (Ú. v. EÚ L 6, 10.1.2008, s. 7).

      (2)  Ú. v. ES L 311, 14.11.2002, s. 3.


title: Rozhodnutie Rady (SZBP) 2016/596 z 18. apríla 2016, ktorým sa predlžuje mandát osobitného zástupcu Európskej únie pre Strednú Áziu

text:
               19.4.2016

               SK

               Úradný vestník Európskej únie

               L 103/24

         ROZHODNUTIE RADY (SZBP) 2016/596
   z 18. apríla 2016,
   ktorým sa predlžuje mandát osobitného zástupcu Európskej únie pre Strednú Áziu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a jej článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 15. apríla 2015 prijala rozhodnutie (SZBP) 2015/598 (1), ktorým sa pán Peter BURIAN vymenúva za osobitného zástupcu Európskej únie (OZEÚ) pre Strednú Áziu. Mandát OZEÚ má uplynúť 30. apríla 2016.

               (2)

               Mandát OZEÚ by sa mal predĺžiť o ďalšie obdobie 10 mesiacov.

               (3)

               OZEÚ bude vykonávať svoj mandát v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Petra BURIANA ako OZEÚ pre Strednú Áziu sa týmto predlžuje do 28. februára 2017. Rada môže rozhodnúť, že mandát OZEÚ sa skončí skôr, a to na základe posúdenia Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ je založený na politických cieľoch Únie v Strednej Ázii. Tieto ciele zahŕňajú:

               a)

               podporu dobrých a úzkych vzťahov medzi Úniou a krajinami Strednej Ázie na základe spoločných hodnôt a záujmov podľa príslušných dohôd;

               b)

               prispievanie k posilneniu stability a spolupráce medzi krajinami tohto regiónu;

               c)

               prispievanie k posilneniu demokracie, právneho štátu, dobrej správy vecí verejných a dodržiavania ľudských práv a základných slobôd v Strednej Ázii;

               d)

               riešenie hlavných hrozieb, najmä osobitných problémov, ktoré sa priamo týkajú Európy;

               e)

               zvýšenie efektivity a viditeľnosti Únie v regióne aj pomocou užšej koordinácie s ostatnými významnými partnermi a medzinárodnými organizáciami, ako napríklad Organizáciou pre bezpečnosť a spoluprácu v Európe (OBSE) a Organizáciou Spojených národov (OSN).

         Článok 3
   Mandát
   1.   Na dosiahnutie uvedených cieľov politiky sa OZEÚ udeľuje mandát:

               a)

               podporovať celkovú politickú koordináciu Únie v Strednej Ázii a pomáhať zabezpečovať súlad vonkajších činností Únie v regióne;

               b)

               v mene VP spolu s Európskou službou pre vonkajšiu činnosť (ESVČ) a Komisiou monitorovať postup vykonávania stratégie Únie pre nové partnerstvo so Strednou Áziou, doplnený o príslušné závery Rady a následnú správu o pokroku pri vykonávaní stratégie Únie pre Strednú Áziu, predkladať odporúčania a pravidelne podávať správy príslušným orgánom Rady;

               c)

               pomáhať Rade pri ďalšom rozvíjaní komplexnej politiky voči Strednej Ázii;

               d)

               podrobne sledovať politický vývoj v Strednej Ázii nadväzovaním a udržiavaním úzkych kontaktov s vládami, parlamentmi, súdnictvom, občianskou spoločnosťou a masmédiami;

               e)

               nabádať Kazachstan, Kirgizsko, Tadžikistan, Turkménsko a Uzbekistan, aby spolupracovali pri riešení regionálnych otázok, ktoré sú v ich spoločnom záujme;

               f)

               rozvíjať vhodné kontakty a spoluprácu s hlavnými aktérmi zainteresovanými v regióne vrátane všetkých významných regionálnych a medzinárodných organizácií;

               g)

               prispievať k vykonávaniu politiky Únie v oblasti ľudských práv v regióne v spolupráci s OZEÚ pre ľudské práva vrátane usmernení Únie pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí voči ženám a boji proti všetkým formám ich diskriminácie, a politiky Únie s ohľadom na rezolúciu Bezpečnostnej rady Organizácie Spojených národov č. 1325 (2000) o ženách, mieri a bezpečnosti, a to aj sledovaním vývoja v tejto oblasti a podávaním správ a formulovaním odporúčaní týkajúcich sa ho;

               h)

               v úzkej spolupráci s OSN a OBSE prispievať k predchádzaniu konfliktom a k ich riešeniu budovaním kontaktov s orgánmi a inými miestnymi aktérmi, ako sú mimovládne organizácie, politické strany, menšiny, náboženské skupiny a ich lídri;

               i)

               prispievať k formulácii aspektov spoločnej zahraničnej a bezpečnostnej politiky, ktoré súvisia s energetickou bezpečnosťou, bezpečnosťou hraníc, bojom proti závažnej trestnej činnosti vrátane obchodovania s omamnými látkami a ľuďmi, ako aj hospodárením s vodnými zdrojmi, so životným prostredím a zmenou klímy a týkajú sa Strednej Ázie;

               j)

               podporovať regionálnu bezpečnosť v rámci hraníc Strednej Ázie v kontexte znižovania medzinárodnej prítomnosti v Afganistane.

         2.   OZEÚ podporuje činnosť VP v regióne a zabezpečuje prehľad všetkých činností Únie v regióne.
   Článok 4
   Vykonávanie mandátu
   1.   OZEÚ je zodpovedný za vykonávanie svojho mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ svoju činnosť úzko koordinuje s ESVČ a jej príslušnými útvarmi.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. mája 2016 do 28. februára 2017 je 800 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu pre OZEÚ. Plat členov vyslaného personálu hradí dotknutý členský štát, príslušná inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu sú štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   4.   Personál OZEÚ je umiestnený spoločne s príslušným oddelením ESVČ na účely zabezpečenia súdržnosti a konzistentnosti ich príslušných činností.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov personálu OZEÚ, sa podľa potreby dohodnú s hostiteľskými krajinami. Členské štáty a ESVČ poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (2).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečia, aby mal OZEÚ prístup k všetkým relevantným informáciám.
   2.   Delegácie Únie v regióne a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade s mandátom OZEÚ a v závislosti od bezpečnostnej situácie v oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               vypracuje bezpečnostný plán konkrétnej misie založený na usmerneniach ESVČ, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti, za ktorú zodpovedá a v rámci nej, ako aj riadenie bezpečnostných incidentov a ktorého súčasťou je pohotovostný plán a evakuačný plán misie;

               b)

               zabezpečí, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti, za ktorú zodpovedá;

               c)

               zabezpečí vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. OZEÚ v prípade potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže poskytovať správy Rade pre zahraničné veci. OZEÚ sa môže v súlade s článkom 36 zmluvy podieľať na informovaní Európskeho parlamentu.
   Článok 12
   Koordinácia
   1.   OZEÚ v záujme dosiahnutia cieľov politiky Únie prispieva k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s príslušným geografickým útvarom ESVČ, s Komisiou, a s OZEÚ pre Afganistan. OZEÚ poskytuje pravidelné brífingy misiám členských štátov a delegáciám Únie.
   2.   V teréne sa udržiavajú úzke vzťahy s vedúcimi misií členských štátov a s vedúcimi delegácií Únie. Tieto osoby vyvíjajú maximálne úsilie na pomoc OZEÚ pri vykonávaní jeho mandátu. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii do konca augusta 2016 správu o pokroku a do konca novembra 2016 súhrnnú správu o vykonávaní mandátu.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Luxemburgu 18. apríla 2016

            Za Radu

            predsedníčka

         F. MOGHERINI

      (1)  Rozhodnutie Rady (SZBP) 2015/598 z 15. apríla 2015, ktorým sa vymenúva osobitný zástupca Európskej únie pre Strednú Áziu (Ú. v. EÚ L 99, 16.4.2015, s. 25).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).


title: Rozhodnutie Rady zo 17. marca 1980, ktorým sa prijíma v mene spoločenstva príloha k Medzinárodnému dohovoru o zjednodušení a zosúladení colných postupov

text:
Dôležité právne oznámenie

|

31980D0391

Úradný vestník L 100 , 17/04/1980 S. 0027 - 0031 Fínske špeciálne vydanie: Kapitola 2 Zväzok 2 S. 0162  Švédske špeciálne vydanie: Kapitola 2 Zväzok 2 S. 0162  Grécke špeciálne vydanie: Kapitola 11 Zväzok 19 S. 0231  Španielske špeciálne vydanie: Kapitola 02 Zväzok 6 S. 0214  Portugalské špeciálne vydanie Kapitola 02 Zväzok 6 S. 0214

		Rozhodnutie Radyzo 17. marca 1980,ktorým sa prijíma v mene spoločenstva príloha k Medzinárodnému dohovoru o zjednodušení a zosúladení colných postupov(80/391/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na odporúčanie Komisie,keďže v súlade s rozhodnutím 75/199/EHS [1], spoločenstvo je zmluvnou stranou Medzinárodného dohovoru o zjednodušení a zosúladení colných postupov;keďže spoločenstvo môže prijať prílohu k vyššie uvedenému dohovoru týkajúcu sa spätného dovozu v nezmenenom stave;keďže napriek tomu sa odporúča podmieniť takéto prijatie určitým výhradám, s cieľom zohľadnenia osobitných požiadaviek colnej únie,ROZHODLA NASLEDOVNE:Článok 1Týmto sa prijíma v mene spoločenstva príloha B.3 týkajúca sa spätného dovozu v nezmenenom stave ku Medzinárodnému dohovoru o zjednodušení a zosúladení colných postupov s výhradami k norme 2 a k odporúčaným spôsobom vykonania 8, 11, 12 a 24.Text vyššie uvedenej prílohy je pripojený k tomuto rozhodnutiu.Článok 2Predseda Rady vymenuje osobu oprávnenú na to, aby oznámila generálnemu tajomníkovi Rady pre colnú spoluprácu toto prijatie prílohy spoločenstvom týkajúcej sa spätného dovozu v nezmenenom stave podmienené výhradami uvedenými v článku 1.V Bruseli 17. marca 1980Za RadupredsedaJ. Santer[1] Ú. v. ES L 100, 21.4.1975, s. 1.--------------------------------------------------PRÍLOHA B.3PRÍLOHA TÝKAJÚCA SA SPÄTNÉHO DOVOZU V NEZMENENOM STAVEÚVODTovary sa často spätne dovážajú do krajiny, z ktorej sa vyviezli, v tom istom stave, v akom boli pred vývozom. V mnohých prípadoch sa tento spätný dovoz predpokladal v čase vývozu tovaru, a v takom prípade sa tento tovar mohol vyviezť s oznámením zamýšľaného vrátenia. Avšak v určitých prípadoch sa tovary dovážajú späť v dôsledku okolností, ktoré vzniknú po ich vývoze.Národná legislatíva väčšiny štátov obsahuje ustanovenia umožňujúce spätný dovoz takých tovarov oslobodených od dovozných ciel a daní a stanovuje vrátenie akýchkoľvek vývozných ciel a daní zaplatených pri vývoze. Colný režim, ktorý stanovuje toto oslobodenie a vrátenie, je režim spätného dovozu v nezmenenom stave. Tento režim sa povolí za podmienky, že je možné preukázať totožnosť tovaru. Akékoľvek sumy účtovateľné v dôsledku vrátenia alebo odpustenia alebo podmienečného oslobodenia od cieľ a daní alebo akýchkoľvek dotácií alebo iných čiastok poskytnutých pri vývoze sa musia zaplatiť.Táto príloha sa nevzťahuje na spätný dovoz osobných potrieb cestujúcich alebo dopravných prostriedkov na súkromné použitie.DEFINÍCIENa účely tejto prílohy sa rozumie nasledovné:a) pojem "spätný dovoz v nezmenenom stave" znamená colný režim, ktorý umožňuje prepustiť do voľného obehu tovar, ktorý bol vyvezený a bol vo voľnom obehu, alebo bol zušľachteným výrobkom, a to s oslobodením od dovozných ciel a daní za predpokladu, že sa nepodrobil v zahraničí žiadnemu prepracovaniu, spracovaniu alebo opravám. Akékoľvek sumy účtovateľné v dôsledku vrátenia alebo odpustenia alebo podmienečného oslobodenia od ciel a daní alebo akýchkoľvek dotácií alebo iných čiastok poskytnutých pri vývoze sa musia zaplatiť;b) pojem "prepustenie do voľného obehu" znamená colný režim, ktorý umožňuje, že dovezené tovary môžu natrvalo zostať na colnom území. Tento režim zahŕňa zaplatenie akýchkoľvek účtovateľných dovozných ciel a daní a splnenie všetkých potrebných colných formalít;c) pojem "dovozné clá a dane" znamená clá a všetky ostatné povinné platby, dane, poplatky alebo iné dávky, ktoré sa vyberajú pri dovoze alebo v súvislosti s dovozom tovarov, ale nezahŕňajúce poplatky a dávky, ktoré sú obmedzené výškou približných nákladov poskytnutých služieb;d) pojem "vývozné clá a dane" znamená clá a všetky ostatné povinné platby, dane, poplatky alebo iné dávky, ktoré sa vyberajú pri alebo v súvislosti s vývozom tovarov, ale nezahŕňajúce poplatky a dávky, ktoré sú obmedzené výškou približných nákladov poskytnutých služieb;e) pojem "tovary vyvezené na základe oznámenia zamýšľaného vrátenia" znamená tovary bližšie určené deklarantom ako tie, pre ktoré sa zamýšľa spätný dovoz, a v súvislosti s ktorými môžu colné orgány vykonať identifikačné opatrenia na uľahčenie spätného dovozu v nezmenenom stave;Poznámka:Tovary vyvezené s oznámením zamýšľaného vrátenia sa môžu považovať za tovary v colnom režime, ktorý je známy ako "dočasný vývoz";f) pojem "tovary vo voľnom obehu" znamená tovary, s ktorými je možné nakladať bez obmedzenia z colného hľadiska;g) pojem "zošľachtené výrobky" znamená výrobky získané v priebehu alebo v dôsledku prepracovania, spracovania alebo opravy tovarov dočasne prepustených do aktívneho zošľachťovacieho styku;h) pojem "tovarové vyhlásenie" znamená vyhlásenie vykonané formou predpísanou colnými orgánmi, ktorým zúčastnené osoby uvedú colný režim, ktorý sa má použiť pre tovary a poskytnú údaje, ktoré colné orgány požadujú uviesť pre uplatnenie toho režimu;(ij) pojem "osoba" znamená fyzické aj právnické osoby, pokiaľ z kontextu nevyplýva niečo iné.ZÁSADY1. NormaSpätný dovoz v nezmenenom stave sa riadi podľa ustanovení tejto prílohy.2. NormaPodmienky, ktoré je treba splniť a colné formality, ktoré je treba vykonať pre spätný dovoz v nezmenenom stave bližšie určí národná legislatíva.Poznámka:Spätný dovoz tovarov v nezmenenom stave je podmienený tým, že colným orgánom sa preukáže, že späť dovážané tovary sú totožné s tými, ktoré boli vyvezené.VŠEOBECNÉ USTANOVENIA3. NormaSpätný dovoz v nezmenenom stave sa povolí aj vtedy, ak je spätne dovážaná iba jedna časť vyvezených tovarov.4. Odporúčaný spôsob vykonaniaPri opodstatnených okolnostiach sa povolí spätný dovoz v nezmenenom stave aj vtedy, ak tovary spätne dováža iná osoba než tá, ktorá ich vyviezla.5. NormaSpätný dovoz v nezmenenom stave sa neodmietne na základe toho, že tovary sa použili alebo poškodili alebo znehodnotili počas ich zotrvania v zahraničí.6. NormaSpätný dovoz v nezmenenom stave sa neodmietne na základe toho, že počas ich zotrvania v zahraničí sa tovary podrobili operáciám potrebným pre ich uchovanie alebo údržbu, avšak za predpokladu, že ich hodnota v čase ich vývozu sa takými operáciami nezvýšila.7. NormaSpätný dovoz v nezmenenom stave sa neobmedzí na tovary dovezené priamo zo zahraničia, ale sa povolí taktiež pre tovary, ktoré podliehajú inému colnému režimu.8. Odporúčaný spôsob vykonaniaEkonomické zákazy a obmedzenia pre dovoz sa neuplatnia pre tovary spätne dovážané v nezmenenom stave, ktoré boli vo voľnom obehu v čase ich vývozu.9. Odporúčaný spôsob vykonaniaSpätný dovoz v nezmenenom stave sa neodmietne kvôli krajine, z ktorej sa tovary odoslali.10. NormaSpätný dovoz v nezmenenom stave sa neodmietne z dôvodu, že tovary sa vyviezli bez oznámenia zamýšľaného vrátenia.LEHOTA PRE SPÄTNÝ DOVOZ V TOM ISTOM STAVE11. Odporúčaný spôsob vykonaniaV prípade, že v národnej legislatíve sú určené lehoty, nad ktoré sa nepovolí spätný dovoz v nezmenenom stave, budú také časové limity dostatočne dlhé, aby sa zohľadnili odlišné okolnosti týkajúce sa každého druhu prípadu, v ktorom sa môže povoliť spätný dovoz v nezmenenom stave a nebudú kratšie než jeden rok.VRÁTENIE VÝVOZNÝCH CIEL A DANÍ12. Odporúčaný spôsob vykonaniaAkékoľvek zaplatené vývozné clá a dane sa vrátia späť, akonáhle to bude možné, po uskutočnení spätného dovozu v nezmenenom stave.KOMPETENTNÉ COLNÉ ÚRADY13. NormaColné úrady, na ktorých sa môže tovar navrhovať do voľného obehu, majú tiež oprávnenie na povolenie spätného dovozu v nezmenenom stave.14. NormaVypracuje sa ustanovenie umožňujúce navrhnúť tovary spätne dovážané v nezmenenom stave na prepustenie na inom colnom úrade ako na tom, cez ktorý sa vyviezli.TOVAROVÉ VYHLÁSENIE15. Odporúčaný spôsob vykonaniaTlačivá na tovarové vyhlásenie pre spätný dovoz v nezmenenom stave sa zosúladia s tými, ktoré sa používajú na prepustenie do voľného obehu.Poznámky:1. V niektorých krajinách je možné použiť tovarové vyhlásenie na vývoz s oznámením zamýšľaného vrátenia aj pre spätný dovoz v nezmenenom stave.2. V prípade, že tovary sa vyviezli na podklade karnetu ATA v súlade s Colným dohovorom o karnete ATA pre dočasný vstup tovarov, vypracovaným v Bruseli 6. decembra 1961, uskutoční sa spätný dovoz v nezmenenom stave na základe tohto karnetu.16. Odporúčaný spôsob vykonaniaNemalo by sa vyžadovať žiadne písomné tovarové vyhlásenie pre spätný dovoz v tom istom stave pre obaly, prepravné nádoby, palety a obchodné cestné vozidlá, ktoré sa používajú pre medzinárodnú prepravu tovarov za predpokladu, že sa colným orgánom náležite preukáže, že boli vo voľnom obehu v čase vývozu.DOKLADY, KTORÉ TREBA PRILOŽIŤ NA DOPLNENIE K VYHLÁSENIU PRE SPÄTNÝ DOVOZ V NEZMENENOM STAVE17. NormaNa doplnenie k vyhláseniu pre spätný dovoz v nezmenenom stave budú colné orgány požadovať predloženie iba takých dokladov, ktoré pokladajú za potrebné na zabezpečenie splnenia podmienok ustanovených pre uplatnenie režimu.Poznámka:Colné orgány môžu požadovať predloženie vývozného vyhlásenia, iných dokladov o vývoze, faktúr, zmlúv, atď. súvisiacich s vyvezeným tovarom, a vzájomnú korešpondenciu týkajúcu sa vrátenia tovarov.18. Odporúčaný spôsob vykonaniaV prípade, že tovary určené pre spätný dovoz v nezmenenom stave sa vyviezli s oznámením zamýšľaného vrátenia, nebudú colné orgány za normálnych okolností vyžadovať na doplnenie vyhlásenia o spätnom dovoze v nezmenenom stave žiadny iný doklad ako tovarové vyhlásenie alebo identifikačný doklad vystavený pri vývoze.Poznámky:1. V niektorých krajinách je jediným vyžadovaným dokladom pre spätný dovoz v nezmenenom stave vyhlásenie pre vývoz s oznámením vrátenia.2. Totožnosť tovarov môžu colné orgány zistiť na základe identifikačných opatrení uskutočnených pri vývoze.TOVARY VYVEZENÉ S OZNÁMENÍM ZAMÝŠĽANÉHO VRÁTENIAa) Tovary, ktoré majú byť vyvezené s oznámením zamýšľaného vrátenia19. Odporúčaný spôsob vykonaniaColné orgány povolia na žiadosť deklaranta vývoz tovarov s oznámením zamýšľaného vrátenia a podniknú potrebné kroky na uľahčenie spätného dovozu v nezmenenom stave.b) Colné úrady kompetentné pre vývoz s oznámením zamýšľaného vrátenia20. NormaColné úrady, cez ktoré je možné tovary vyvážať priamo, budú tiež kompetentné povoliť vývoz s oznámením zamýšľaného vrátenia.c) Vyhlásenie pre vývoz s oznámením zamýšľaného vrátenia21. Odporúčaný spôsob vykonaniaTlačivá na tovarové vyhlásenie použité pre vývoz tovarov s oznámením zamýšľaného vrátenia sa zosúladia s tými, ktoré sa používajú na priamy vývoz.Poznámka:Vývoz s oznámením zamýšľaného vrátenia je možné tiež povoliť na základe ATA karnetu namiesto národného colného dokladu.d) Doklady, ktoré je treba priložiť na doplnenie vyhlásenia pre vývoz s oznámením zamýšľaného vrátenia22. NormaColné orgány budú vyžadovať ako sprievodné doklady k vyhláseniu pre vývoz s oznámením zamýšľaného vrátenia iba tie doklady, ktoré pokladajú za potrebné pre umožnenie kontrolnej činnosti a na zabezpečenie splnenia všetkých požiadaviek týkajúcich sa uplatnenia príslušných obmedzení alebo iných predpisov.e) Zisťovanie totožnosti tovarov vyvezených s oznámením zamýšľaného vrátenia23. NormaPri stanovovaní povahy opatrení na zistenie totožnosti tovarov, ktoré je treba podniknúť v súvislosti s tovarom vyvezeným s oznámením zamýšľaného vrátenia, budú colné orgány brať do úvahy hlavne povahu tovarov a príslušné záujmy štátneho rozpočtu.Poznámka:Za účelom určenia totožnosti tovarov pre vývoz s oznámením zamýšľaného vrátenia môžu colné orgány pripevniť colné označenia (plomby, pečiatky, perforácie, atď.), alebo sa spoľahnúť na značky, čísla alebo iné označenia trvale pripevnené na tovary alebo na opis tovarov, náčrty v mierke alebo fotografie, alebo môžu odobrať vzorky.f) Úľavy poskytované tovarom vyvezeným s oznámením zamýšľaného navrátenia24. Odporúčaný spôsob vykonaniaTovarom vyvezeným s oznámením zamýšľaného vrátenia sa udelí podmienečné oslobodenie od akýchkoľvek príslušných vývozných ciel a daní.Poznámka:Deklarant môže byť požiadaný, aby poskytol zábezpeku na vybratie čiastok, ktoré by boli účtovateľné, ak by sa tovary spätne nedoviezli v rámci bližšie určenej lehoty.25. NormaNa požiadanie príslušnej osoby povolia colné orgány, aby sa vývoz s oznámením zamýšľaného vrátenia zmenil na definitívny vývoz, s výhradou dodržania príslušných podmienok a formalít.Poznámky:1. Akékoľvek nezaplatené vývozné clá a dane sa stanú zúčtovateľné.2. Za normálnych okolností sa povoľuje akékoľvek vrátenie alebo oslobodenie od vývozných ciel a daní, ktoré sa nemohli získať, pretože tovary sa vyviezli s oznámením zamýšľaného vrátenia.26. Odporúčaný spôsob vykonaniaV prípade, že sa rovnaké tovary majú vyviezť s oznámením zamýšľaného vrátenia a spätne doviezť v nezmenenom stave niekoľkokrát, povolia colné orgány na žiadosť deklaranta, aby vyhlásenie pre vývoz s oznámením zamýšľaného vrátenia podané pri prvom vývoze obsahovalo následné spätné dovozy a vývozy tovarov počas bližšie určeného obdobia.Poznámka:Následné spätné dovozy a vývozy môžu colné orgány zaznačiť na tovarové vyhlásenie opečiatkovaním alebo vhodným potvrdením.INFORMÁCIE TÝKAJÚCE SA SPÄTNÉHO DOVOZU V NEZMENENOM STAVE27. NormaColné orgány zabezpečia, aby všetky dôležité informácie týkajúce sa spätného dovozu v nezmenenom stave boli ľahko dostupné ktorejkoľvek zainteresovanej osobe.--------------------------------------------------


title: 2014/619/EÚ: Rozhodnutie Európskeho parlamentu z  3. apríla 2014 o absolutóriu za plnenie rozpočtu Agentúry pre európsky GNSS za rozpočtový rok 2012

text:
               5.9.2014

               SK

               Úradný vestník Európskej únie

               L 266/307

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Agentúry pre európsky GNSS za rozpočtový rok 2012
   (2014/619/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre európsky GNSS za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Agentúry pre európsky GNSS za rozpočtový rok 2012 spolu s odpoveďami agentúry (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 912/2010 z 22. septembra 2010 o zriadení Agentúry pre európsky GNSS (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 rokovacieho poriadku a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu (A7-0223/2014),

               1.

               udeľuje výkonnému riaditeľovi Agentúry pre európsky GNSS absolutórium za plnenie rozpočtu agentúry za rozpočtový rok 2012;

               2.

               uvádza svoje poznámky v priloženom uznesení,

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Agentúry pre európsky GNSS, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 261.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 276, 20.10.2010, s. 11.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.